नयाँ गठबन्धनको बैठक बालुवाटारमा सुरु 
मन्त्रिपरिषद् गठन र मन्त्रालय बाँडफाँटको गृहकार्य गर्न नयाँ गठबन्धनको बैठक प्रधामन्त्री निवास बालुवाटारमा सुरु भएको छ ।
काठमाडौँ — मन्त्रिपरिषद् गठन र मन्त्रालय बाँडफाँटको गृहकार्य गर्न नयाँ गठबन्धनको बैठक प्रधामन्त्री निवास बालुवाटारमा सुरु भएको छ ।बैठकमा प्रधानमन्त्री पुष्पकमल दाहाल, एमाले अध्यक्ष केपी शर्मा ओली, राष्ट्रिय स्वतन्त्र पार्टीका सभापति रवि लामिछाने र जनता समाजवादी पार्टीका अध्यक्ष उपेन्द्र यादवका साथै दोस्रो तहका नेताहरु सहभागी छन् । प्रधानमन्त्रीका प्रेस सल्लाहकार गोविन्द आचार्यले मन्त्रिपरिषद् गठनलगायतका विषयमा छलफल गर्न बैठक भएको जानकारी दिए ।यी चार दलले सोमबार पदाधिकारी बैठक गरी नयाँ गठबन्धन निर्माण गर्ने निर्णय गरेका थिए । एमालेका एक, माओवादी एक र रास्वपा एक गरी तीन मन्त्रीको शपथ अपरान्ह पाँच बजे तय गरिएको छ ।